jkorsvik/nowiki_second_scrape_merged huggingface dataset:
Shalane Flanagan

Shalane Flanagan (født 8. juli 1981 i Marblehead, Massachussetts) er en amerikansk tidligere friidrettsutøver som konkurrerte i mellom- og langdistanseløping.
Hun deltok under OL 2004 i Athen der hun ble nummer 11 på 5000 meter. Hun løp den samme distansen i VM 2005 og 2007, og kom da på henholdsvis sjuende- og åttendeplass.
I OL 2008 i Beijing valgte hun å stille opp på både 5000 og 10 000 meter. Det endte med bronsemedalje på den lengste distansen og en tiendeplass på 5000 meter. 
Hun deltok i fire olympiske leker, vant New York City Marathon i 2017 og la opp i oktober 2019.


== Referanser ==


== Eksterne lenker ==
(en) Shalane Flanagan – Olympedia 
(en) Shalane Flanagan – Sports-Reference (OL-resultater – arkivert) 
(en) Shalane Flanagan – World Athletics 
(en) Shalane Flanagan – Diamond League 
(en) Shalane Flanagan – USATF 
(en) Shalane Flanagan – Track and Field Statistics
New York (magasin)

New York er et amerikansk magasin som kommer ut hver uke. Det skrives om livet, kulturen, politikken og moten i New York by. Det ble grunnlagt i 1968 av Milton Glaser og Clay Felker som en konkurrent til The New Yorker.
I 2005 var opplaget på 437 181 – 94,6 % av disse kom fra abonneringer. Nettsiden har 1,1 millioner brukere hver måned.


== Se også ==
The New Yorker


== Eksterne lenker ==
(en) Offisielt nettsted
MS «Bokn» (1947)


== Tysk fiskefartøy MS «Bremen» ==
1947: Sjøsatt ferdig og levert fra Abeking & Rasmussen, Lemwerder i Vest-Tyskland som fiskefartøy / tråler «Bremen» til Flohr & Co. K.G., Bremen, Vest-Tyskland (kallesignal DFGH, fiskerinr. BX.373). Båten var rigget for seilføring i tillegg til motor.
1950: Opplagt Bremerhaven.


== MS «Bokn» ==
1952: Etter «Sandeid»s forlis desember 1951 hadde Stavangerske et prekært behov for ny tonnasje i rutefarten i Ryfylke og så seg om etter en rask måte å skaffe en moderne lokalrutebåt til korte og mellomlange ruter. Valget falt på den nesten nye, opplagte tråleren «Bremen» i Bremerhaven.
August 1952: Solgt til Det Stavangerske Dampskibsselskab, Stavanger for dm 178 000. Gikk rett til Mützelfeldt Werft, Cuxhaven, Tyskland hvor den ble ombygget og forlenget til lokalrutebåt med helt nytt overbygg, styrehus, bakk og rigg. Nye kjenningsmål: 106,3’ x 20,2’ x 9,1’   Brt:210. Registrert for 293 passasjerer. Båten ble gjort helt ferdig på beddingen før sjøsetting.
8. november 1952: Levert etter prøvetur som lokalrutebåt «Bokn». Gikk så hjem til Stavanger ført av kaptein Edvard Aksnes.
November 1952: Kald vinter gjorde at isen la seg tykk i Saudafjorden. «Bokn» måtte bryte råk for gamle DS «Hjelmeland» i ruten Stavanger-Sand-Sauda. «Bokn» egnet seg godt som isbryter.
21. november 1952: Gikk første tur i rute; Stavanger-Skjold. «Bokn» gikk ellers i ulike ruter i hele Ryfylke; for eksempel på Sjernarøyane og Finnøy, hver onsdag på Rennesøy, Kvitsøy-Skudeneshavn i helgene («Bokn» var en god sjøbåt). Senere gikk den i Stavanger-Muslandsvåg –ruten, i ruten til Vatlandsvåg, og i lasteruten på Idse og Heng.
Vinter 1955: Kald vinter. «Bokn» måtte bryte råk i Saudafjorden en rekke ganger.
1959: Ny motor montert etter motorhavari: 4syl 2tev Wichmann dieselmotor 400bhk
1975: Opplagt ved Stavangerskes verksted på Klasaskjæret i Stavanger.


== Etterhistorie ==
27. april 1976: Solgt til Christoffer Sørensen, Stavanger for kr.140 000. Omdøpt «Sørvest».
1. januar 1977: Solgt til Hans Norland, Jørpeland / Stavanger for kr.340 000. Benyttet i tilbringertjeneste mellom Stord og Statfjord A-plattformen som da lå i Digernessundet. Siden benyttet til ulike turer i Ryfylkefjordene.
Mai 1981: Solgt til Simon Møkster, Stavanger. Omdøpt «Strildur».
November 1981: Solgt til Roland Korn, Tyskland? / Panama.
1985: Omdøpt «Constancia».
1988: Registrert i Puerto Cortes, Honduras.
1989: Registrert i Hamburg, Tyskland.
pr. August 2002: Lå i Barcelona, Spania som restaurantbåt (fortsatt pr. september 2011).


== Se også ==
Det Stavangerske Dampskibsselskab
Den Hvite Flåte


== Kilder ==
Artikkel om Stavangerske i «Skipet» 1-2.1991 av Alf Johan Kristiansen
«Fjordabådane», Magnus Torgersen  1981
«Fjordabåtene», Jone Laugaland  2005
«Den hvite flåte», Hugo C. Lütcherath  2008
Tham Körner
Trygve Eriksen jr.'s arkiv


== Eksterne lenker ==
(en) IMO 5047558 – kategori av bilder, video eller lyd på Commons 
(en) MS «Bokn» (1947) – Den internasjonale sjøfartsorganisasjonen
Historikk over verdensmesterskapsrekorder på 50 km kappgang

Dette er en liste over utviklingen av mesterskapsrekorder for 50 km kappgang ved verdensmesterskapene i friidrett utendørs.


== Herrer ==
Aqua Nor

Aqua Nor er en internasjonal fiskeoppdrettsmesse som avholdes annethvert år i Trondheim Spektrum i Trondheim. Messens standplasser preges av leverandører til oppdrettsnæringen. Aqua Nor ble for første gang arrangert i 1979. Stiftelsen Nor-Fishing arrangerer både Aqua Nor og Fiskerimessen Nor-Fishing. Disse avholdes vekselvis annethvert år. I 2023 arrangeres Aqua Nor fra 22. til 25. august.
Mellom 20 000 og 30 000 personer besøker messen hvert år.


== Referanser ==


== Eksterne lenker ==
Aqua Nor
Spirit Black

Spirit Black er det sjette studioalbumet fra Jørn Landes soloprosjekt Jorn.
Albumet ble utgitt i Europa 5. juni, 2009, og i USA 9. juli samme år. Albumet ble innspilt i 2008 i Jailhouse studio i Danmark.


== Sporliste ==
«Spirit Black» (J. Lande, W. Bendiksen, S. Ringsby, J. Iversen) – 4:41
«Below» (J. Lande, J. Iversen) – 4:35
«Road of the Cross» (J. Lande, W. Bendiksen) – 5:28
«The Last Revolution» (J. Lande, W. Bendiksen, S. Ringsby, J. Berg, J. Iversen) – 3:40
«City Inbetween» (J. Lande, R. Tekrö, P. Gelsomine) (Vagabond ny-innspilling) – 5:49
«Rock'n'Roll Angel» (J. Lande, W. Bendiksen, S. Ringsby, J. Iversen) – 4:46
«Burn Your Flame» (J. Lande, J. Bogberg) – 2:42
«World Gone Mad» (J. Lande, W. Bendiksen, S. Ringsby, J. Iversen) – 4:20
«I Walk Alone» (A. Wollbeck, M. Lindblom, H. Sommerdal) (Tarja Turunen coverlåt) – 4:28
«The Sun Goes Down»(D. Wharton, P. Lynott) (Thin Lizzy coverlåt) (bonusspor på Limited Edition) – 6:28


== Personell ==
Band

Jørn Lande – Vokal
Jimmy Iversen – Gitar
Tore Moren – Gitar
Sid Ringsby – Bassgitar
Willy Bendiksen – TrommerGjestemusikere

Igor Gianola – Gitar på spor 5, 10, 11
Espen Mjøen – Bassgitar på spor 5 & 11
Nic Angileri – Bassgitar på spor 10
Jon Berg – Ekstra gitar på spor 6
Tommy Hansen – Keyboard
17. serierunde i 2. divisjon avdeling 4 2009

17. serierunde i 2. divisjon avdeling 4 2009 startet 21. august og ble avsluttet med Tromsø 2 mot FF Lillehammer 24. august.


== Resultater ==


== Eksterne lenker ==
2. divisjon avdeling 4 2009: Terminliste og resultater på altomfotball.no
Spiss giftslørsopp

Spiss giftslørsopp (Cortinarius rubellus) er en dødelig giftig sopp som i Norge er vanlig til og med Nordland. Soppen ses oftest i fuktig granskog, men kan også finnes i annen skog. Den blir 5–13 cm høy og er rødbrun med gule belter på stilken. Hatten er 3–7 cm bred, med brunt sporeavtrykk.


== Nyresvikt ==
Spiss giftslørsopp inneholder giftstoffet orellanin. Dette virker sakte og skader lever og nyrer. Selv små mengder sopp kan være dødelig. Når man først får tydelige symptomer vil det som regel være for sent å unngå permanent nyresvikt. Behandling vil ofte innebære nyretransplantasjon.Ved mistanke om inntak av giftslørsopp skal man umiddelbart fremkalle brekning (oppkast) og kontakte den døgnåpne Giftinformasjonen (ekstern lenke under) eller legevakt. 


== Forveksling ==
Spiss giftslørsopp har blitt forvekslet med traktkantarell, siden de ofte kan vokse på samme sted, ha omtrent samme størrelse og lignende farge på hatten. Den skal også ha blitt forvekslet med kantarell, selv om disse soppene likner lite.


== Se også ==
Butt giftslørsopp (Cortinarius orellanus)


== Referanser ==


== Eksterne lenker ==
(en) Spiss giftslørsopp i Encyclopedia of Life 
(en) Spiss giftslørsopp i Global Biodiversity Information Facility 
(no) Spiss giftslørsopp hos Artsdatabanken 
(sv) Spiss giftslørsopp hos Dyntaxa 
(en) Spiss giftslørsopp hos Index Fungorum 
(en) Spiss giftslørsopp hos MycoBank 
(en) Spiss giftslørsopp hos NCBI 
(en) Kategori:Cortinarius rubellus – bilder, video eller lyd på Wikimedia Commons 
(en) Cortinarius rubellus – galleri av bilder, video eller lyd på Wikimedia Commons 
Soppen er «meget giftig» i normlisten for soppkontrollører. (2022) Fagmykologisk råd på vegne av Norges sopp- og nyttevekstforbund.
Giftinformasjonens informasjon om Spiss giftslørsopp
Giftinformasjonens informasjon om forgiftning fra giftslørsopp (for helsepersonell)
Spiss giftslørsopp i Artsdatabanken. Besøkt 27. september 2020.
Frans II av Frankrike

Frans II av Frankrike, fransk François II de France, (født 19. januar 1544, død 5. desember 1560) var konge av Frankrike (1559–1560) og kongegemal av Skottland (1558–1560). Han ble født i det kongelige slott ved Fontainebleau som sønn av Henrik II, konge av Frankrike (1519–1559) og Katarina av Medici (1519–1589). Han var sønnesønn av Frans I, konge av Frankrike, og Claude av Frankrike, og var bror av Karl IX, konge av Frankrike, og av Henrik III, også konge av Frankrike.


== Kongegemal av Skottland ==

Ved dødsfallet av kong Jakob V av Skottland ble hans seks dager gamle datter Maria Stuart, og eneste barn som var født i ekteskap, kronet til Skottlands dronning ved Stirling Castle den 9. september 1543 da hun var ni måneder gammel. Ekteskapet mellom Maria Stuart, skottenes dronning, og Frans, dauphin (tronarving) av Frankrike, ble arrangert av kong Henrik II av Frankrike i 1548 da Frans var kun fire år gammel. Da ekteskapsavtalen hadde blitt formelt blitt bekreftet ble den seks år gamle Maria sendt til Frankrike for å vokse opp ved det franske hoff inntil hun var gammel nok til bli gift.
Til tross for det faktum at Maria Stuart var høy for sin alder og snakket fransk flytende og Frans var unormalt liten og stammet, skal kong Henrik II ha kommentert at «fra den aller første dagen de møttes har min sønn og hun gått meget godt sammen som om de hadde kjent hverandre i lang tid».Den 24. april 1558 ble den 14 år gamle tronarving gift med skottens dronning i en forening som ville gi de framtidige kongene av Frankrike den skotske trone og derigjennom også et krav på den engelske trone ettersom kong Henrik VII av England var Marias oldefar. Imidlertid fikk Maria og Frans ikke noen barn sammen i løpet av deres kortvarige ekteskap. Grunnene kan være flere, blant annet deres unge alder, Frans’ sykdom eller hans ikke nedsunkne testikler.


== Konge av Frankrike ==
Et år etter at Frans ble gift døde hans far Henrik II og Frans, fortsatt kun femten år gammel, ble kronet til konge av Frankrike ved Reims. Kongekronen var så tung at adelen måtte holde den på plass for ham. Hans mor, Katarina av Medici, ble utpekt som regent, men historikerne mener at det var Marias onkler François de Guise og Charles de Guise som i virkeligheten hadde denne reelle makten i Frankrike på denne tiden.
Frans II, som hele livet hadde vært et sykelig barn, døde den 5. desember 1560 i Orléans, Loiret, da han var seksten år gammel. En infeksjon i øret hadde forverret seg og førte til en byll (abscess) i hjernen. Han ble gravlagt i Klosterkirken Saint-Denis. Hans hustru, skottenes dronning, dro tilbake til sitt hjemland Skottland.
Frans ble etterfulgt av sin bror, Karl IX (1550–1574).


== Referanser ==
Rui Silva (friidrettsutøver)

Rui Manuel Monteiro Silva (født 3. august 1977) er en portugisisk friidrettsutøver som konkurrerer i mellomdistanseløp, hovedsakelig 1500 meter. 
Silva deltok i junior-VM i 1996 og ble nummer seks på 1500 meter. Det store gjennombruddet fikk han i 1998, da han ble europamester innendørs og tok sølv i EM utendørs i Budapest. Han kvalifiserte seg til finalen og ble nummer fem i innendørs-VM 1999. 
I 2000 tok han sølv i innendørs-EM på 3000 meter. Han deltok også i OL 2000 i Sydney, der ble han imidlertid slått ut i de innledende heatene. I innendørs-VM på hjemmebane i Lisboa i 2001 ble han verdensmester på tiden 3.51,06. Utendørs kom han til finalen i VM i Edmonton samme år, og ble nummer sju på tiden 3.35,74.
I 2002 ble han igjen europamester innendørs på tiden 3.49,93. Han tok i tillegg bronse ved EM i München. I 2003 ble han nummer fem i VM i Paris, denne gang på tiden 3.33,68. 
I 2004 ble han sølvmedaljør på 3000 meter i innendørs-VM i Budapest. I OL i Athen tok han bronse. 
I VM 2005 ble det bronsemedalje på 1500 meter på tiden 3.38,02. På grunn av skader måtte han stå over EM 2006, VM 2007 og OL 2008. Han innledet 2009 med å bli europamester innendørs på 1500 meter.


== Personlige rekorder ==
1500 meter – 3.30,07
3000 meter – 7.46,41 (innendørs 7.39,44)


== Referanser ==


== Eksterne lenker ==
(en) Rui Silva – Olympics.com 
(en) Rui Silva – Olympic.org 
(en) Rui Silva – Olympedia 
(en) Rui Silva – Sports-Reference (OL-resultater – arkivert) 
(en) Rui Silva – World Athletics 
(en) Rui Silva – Track and Field Statistics
Viktorija Stjopina

Viktorija Ivanivna Stjopina, ukrainsk Вікторія Іванівна Стьопіна (født 21. februar 1976 i Zaporizjzja) er en ukrainsk friidrettsutøver som konkurrerer i høydehopp.
Stjopinas første internasjonale mesterskapsfinale var VM-finalen 1999 da hun kom på sjuendeplass med 1,96. I VM 2003 ble hun nummer ni etter å ha gått over 1,90.
Karrierens foreløpige høydepunkt kom under OL 2004 da hun gikk over 2,02 for første gang og tok bronsemedaljen bak Jelena Slesarenko og Hestrie Cloete. Samme år ble hun nummer to bak Slesarenko ved IAAF World Athletics Final i Monaco.
Hun var også i finalen i VM 2005 i Helsingfors og ble nummer sju. I OL 2008 i Beijing holdt Stjopinas bestehopp på 1,93 bare til en tolvteplass.


== Personlige rekorder ==
Høydehopp – 2,02


== Referanser ==


== Eksterne lenker ==
(en) Viktorija Stjopina – Olympics.com 
(en) Viktorija Stjopina – Olympic.org 
(en) Viktorija Stjopina – Olympedia 
(en) Viktorija Stjopina – Sports-Reference (OL-resultater – arkivert) 
(en) Viktorija Stjopina – World Athletics 
(en) Viktorija Stjopina – European Athletic Association 
(en) Viktorija Stjopina – Diamond League 
(en) Viktorija Stjopina – Track and Field Statistics
Godfrey Khotso Mokoena

Godfrey Khotso Mokoena (født 6. mars 1985 i Heidelberg) er en sørafrikansk friidrettsutøver som konkurrerer i lengdehopp og tresteg.
Mokoena slo igjennom under junior-VM 2004, der han vant gull i tresteg og sølv i lengde. Han deltok også under OL 2004 i Athen, der han ikke gikk videre til trestegfinalen. Samme skjebne led han i VM 2005 i Helsingfors.
Den første virkelige bragden på seniornivå kom under Samveldelekene 2006 der han tok sølv i tresteg og ble nummer fire i lengde. I 2007 var han med i VM i Osaka og ble nummer fem i lengde.
Han innledet 2008-sesongen ved å ta gull i lengde i innendørs-VM i Valencia. Utendørs hadde han også suksess – han tok sølv i OL i Beijing.
I 2009 tok han så sølvmedalje i lengde under VM i Berlin. Øvelsen ble vunnet av Dwight Phillips med et hopp på 8,47 meter.
Han vant gull i tresteg under Samveldelekene 2014 i Glasgow.


== Personlige rekorder ==
Lengde – 8,50 meter (S-A rekord)
Tresteg – 17,25 meter (S-A rekord)
Høyde – 2,10 meter


== Referanser ==


== Eksterne lenker ==
(en) Godfrey Khotso Mokoena – Olympics.com 
(en) Godfrey Khotso Mokoena – Olympic.org 
(en) Godfrey Khotso Mokoena – Olympedia 
(en) Godfrey Khotso Mokoena – Sports-Reference (OL-resultater – arkivert) 
(en) Godfrey Khotso Mokoena – Commonwealth Games Federation 
(en) Godfrey Khotso Mokoena – World Athletics 
(en) Godfrey Khotso Mokoena – Diamond League 
(en) Godfrey Khotso Mokoena – Track and Field Statistics
Footvolley

Footvolley er en internasjonal idrett som spilles som en kombinasjon av sandvolleyball og fotball, uten bruk av hender. Spillerne bruker føttene, låret, hodet, skuldrene og ikke minst brystet. Idretten krever en god porsjon teknisk fotballkunnskap, men det er ikke nødvendigvis slik at gode fotballspillere automatisk vil bli gode footvolleyspillere. Norges Footvolleyforbund ble dannet i 2008.


== Banestørrelse ==
Footvolley spilles barbeint på sandvolleybaner. I World Cup og VM spiller man på baner som måler 18×9 meter, mens i Europa Cup spilles sporten på baner som måler 16×8 meter. Grunnen til dette er at sporten har fått sin utbredelse i Europa etter at banestørrelsen i sandvolleyball ble redusert til 16×8 meter, slik at det europeiske forbundet bestemte at europeiske turneringer spilles med mål de fleste landene bruker i trening. Nettet i footvolley er 2,20 meter høyt.


== Ball ==
Ballen som brukes i footvolley skiller seg noe fra vanlige fotballer. Den er lik i størrelse, men er noe tyngre, spretter mindre og er laget av et annet materiale enn vanlige fotballer. Mikasa produserer ballene som oftest blir brukt i mesterskap. Også andre merker har utviklet baller til bruk i footvolley.


== Regler ==
Det er to spillere på hvert lag i footvolley. Det er kun lov med ett touch per spiller og maksimalt tre touch per lag før ballen må over nettet. Når ballen treffer sanden, er poenget ferdigspilt. Serven spilles fra sanden, gjerne fra en liten forhøyning som spilleren bygger opp selv. Serven kan berøre nettet på vei over. Det samme kan skje i spillets gang. Spillerne har ikke lov til å berøre nettet. Normalt spilles en kamp over tre sett til 18 poeng, med løpende score, men dette varierer fra turnering til turnering.


== Historie ==
Footvolley ble oppfunnet i Brasil på 1960-tallet og tok for alvor av på 80-tallet, da store øl-produsenter begynte å sponse mesterskapsserier i Brasil og USA. Brasilianske spillere har senere tatt sporten med til andre deler av verden, og de siste 10 årene har footvolley for alvor tatt av også i Europa, USA og Asia. En lang rekke forbund er stiftet de siste årene, og i dag konkurrerer lag fra hele verden i turneringer overalt på kloden.


== Internasjonale Turneringer ==
Det arrangeres både VM og World Cup-turneringer hvert år. Den siste tiden er det også startet en egen Europa-cup. I Brasil finnes det i dag dusinvis av spillere som lever av sporten, og i 2008 ble The Pro Footvolley Tour lansert i USA. Norges Footvolleyforbund er den siste greinen på det raskt voksende footvolleytreet. Det har deltatt norske lag i internasjonale turneringer siden 2004.


== Norgesmesterskap ==
Historien første Norgesmesterskap ble avholdt ved Norges idrettshøgskole i august 2009.


== Eksterne lenker ==
Norges Footvolleyforbund
Wojciech Szczęsny

Wojciech Tomasz Szczęsny (født 18. april 1990) er en polsk fotballspiller som spiller for den italienske klubben Juventus FC.Han er sønn av den tidligere landslagsspilleren Maciej Szczęsny.
2010/2011 sesongen ble polakkens gjennombrudd på klubbnivå. Szczęsny fikk med seg en rekke kamper for Arsenals førstelag – inkludert spill i Europas gjeveste turnering, Champions League. I forkant av 2015/2016-sesongen signerte Arsenal målvakten Petr Čech, noe som reduserte Szczęsnys muligheter til fast førstelagspill. Han ble deretter lånt ut til den italienske klubben AS Roma ut sesongen.


== Landslaget ==
Szczęsny ble tatt ut av trener Leo Beenhakker i Polens tropp til VM-kvalifiseringskampene mot Nord-Irland og Slovenia i september 2009 og fikk sin endelige debut mot Canada 18. november 2009 som innbytter for Tomasz Kuszczak. 
Han ble tatt ut i Polens EM-tropp til EM i Frankrike 2016.Han ble tatt ut i Polens tropp til VM i fotball 2018 i Russland.Han ble tatt ut i Polens EM-tropp til EM i fotball 2021.Han ble tatt ut i Polens tropp til VM i fotball 2022 i Qatar.


== Referanser ==


== Eksterne lenker ==
(de) Wojciech Szczęsny – Munzinger Sportsarchiv 
(en) Wojciech Szczęsny – FIFA 
(en) Wojciech Szczęsny – UEFA 
(fr) Wojciech Szczęsny – LÉquipe 
(en) Wojciech Szczęsny – Transfermarkt 
(en) Wojciech Szczęsny – national-football-teams.com 
(en) Wojciech Szczęsny – WorldFootball.net 
(en) Wojciech Szczęsny – Soccerbase.com 
(en) Wojciech Szczęsny – FootballDatabase.eu 
(en) Wojciech Szczęsny – Soccerway 
Profil på Arsenal.com
Profil på SoccerNet.ESPN.go.com
Profil på 90minut.pl
Profil på FootballDatabase.eu
Profil på WorldFootball.net
Ind-Eks-huset

Ind-Eks-huset er et kontor- og forretningsbygg som i dag er matrikulert til Henrik Ibsens gate 100, på Solli plass i Oslo. Det er oppført på tomten hvor «Det engelske kvarter» stod (Drammensveien 26–42, frem til det ble revet 2. januar 1962). Bygningen ble oppført som kontor- og representasjonslokaler for Norges Industriforbund og Norges Eksportråd, derav navnet «Industriens og Eksportens Hus», eller «Indekshuset».
Indekshuset er utført i prefabrikkerte betongelementer forblendet med hvit granitt, og første byggetrinn ble ferdigstilt i 1964. Det er tegnet av arkitekt John Engh, som mottok arkitekturprisen «Betongtavlen» for dette betongbygget. I 2011 ble bygget kåret til det styggeste i Oslo med 46% av stemmene.
Bygget er 57 meter høyt og har ca. 27 000 m² gulvflate, inkludert fire etasjer under bakken. Over bakken er det 17 etasjer. Fondveggen i hovedvestibylen er utsmykket med det 33m² store mosaikk-verket «Sildefisket» av Rolf Nesch.
Både Regjeringskvartalet og Hydrobygget i Hydroparken (Bygdøy allé 2) er fra samme tidsepoke.


== Referanser ==


== Eksterne lenker ==
«Ind-Eks-huset». Kulturminnesøk. Riksantikvaren – Direktoratet for kulturminneforvaltning.
YIMBY

YIMBY er et partipolitisk uavhengig løst organisert grasrotnettverk i Norge og Sverige som er åpent for alle urbanister. YIMBY betyr «Yes In My Back Yard», og er en motreaksjon på den omfattende NIMBYismen (Not In My Back Yard) som har organisert seg i flere nordiske byer og tettsteder.
En YIMBY er positivt innstilt til forandringer og nybygninger av ulike slag. Organisasjonen ønsker at norske og svenske byer skal vokse og utvikle seg, og at denne veksten skjer på en bærekraftig måte. De ønsker tett bebygde byer med blandet bebyggelse som legger til rette for kollektivtrafikk, sykkelbruk og fotgjengere snarere enn biler. De vil ha dynamiske og funksjonelle bymiljøer som gir levende byer fremfor isolerte boligfelt som er typisk for norske og svenske byer i dag.


== Eksterne lenker ==
Yimby-organisasjonen i Norge
Yimby-organisasjonen i Stockholm
Yimby-organisasjonen i Göteborg